Source: http://docplayer.hu/40707267-A-kegyelmi-eljaras-es-a-szabadsagvesztes-felbeszakitasa-nagy-anita.html
Timestamp: 2018-06-19 05:30:32
Document Index: 21947095

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

A kegyelmi eljárás és a szabadságvesztés félbeszakítása Nagy Anita * - PDF
Download "A kegyelmi eljárás és a szabadságvesztés félbeszakítása Nagy Anita *"
1 A kegyelmi eljárás és a szabadságvesztés félbeszakítása Nagy Anita * 1. Bevezetés miről most szó lesz, nem egy közkeletű téma, a szakirodalomban meglehetősen kevés szó esik róla. A téma aktualitását mégis az adta, hogy az Emberi Jogok Európai Bírósága elmarasztalta hazánkat a tényleges életfogytig tartó szabadságvesztés kapcsán 1, s Magyarországon bevezetésre került a kötelező kegyelmi eljárás. Azonban ez nem azt jelenti, hogy a speciális kizárná az általánost, azaz a kötelező kegyelmi eljárás bevezetését követően is van lehetőség arra, hogy az elítélt a kegyelmi eljárás lefolytatására irányuló kérelmet nyújtson be. Az a tény, hogy a börtöneink túlzsúfoltak, szintén mindennap emlegetett terület a börtönvilággal foglalkozók szakirodalmában. Erre példa az alábbi grafikon, amely szerint a fogvatartotti létszám alakulása hazánkban, például: 2014-ben fogvatartott volt, holott ideális esetben a férőhelyek számának megfelelő számú fogvatartottat kellene a magyar büntetés-végrehajtásnak befogadnia Fogvatartotti létszám alakulása Fogvatartotti létszám alakulása 1. ábra: a fogvatartotti létszám alakulása között * Egyetemi docens, Miskolci Egyetem, Állam- és Jogtudományi Kar, Büntető Eljárásjogi és Büntetésvégrehajtási Jogi Tanszék. 1 Case of László Magyar v. Hungary (Application no.73593/10) évi 1. szám 4.oldal
2 30 MISKOLCI JOGI SZEMLE 10. évfolyam (2015) 2. szám Mégis, hogy kapcsolódik a kegyelmi eljárás a börtönök túlzsúfoltságához? Még ha kicsit sarkítottnak is tűnik, de a büntetés-végrehajtási intézetből történő szabadulás egyik formája is lehet a kegyelmi eljárás, hiszen a évi CCXL. törvény a büntetések, az intézkedések, egyes kényszerintézkedések és a szabálysértési elzárás végrehajtásáról azaz Bv. kódex rendelkezései szerint, az elítéltek szabadításának formái az alábbiak lehetnek: - a szabadságvesztés tartamának lejárta, - feltételes szabadságra bocsátás, - szabadságvesztés végrehajtásának félbeszakítása, - kegyelem. - reintegrációs őrizet (2015. április 1. napjától) A kegyelmezés ugyanakkor, mint egyfajta,,méltányossági intézmény nem új keletű a büntetőjog területén. A történelem folyamán már évszázadokkal ezelőtt is találkozhattunk vele mind a magyar, mind a nemzetközi fejlődésben. A büntetésben testet öltő hátrány elengedésének, vagy épp enyhítésének jogát a király, illetve az államfő gyakorolhatta. 3 Hatályos jogunk a kegyelmi jogkör két típusát különíti el, ezek a közkegyelem (amnesztia) és az egyéni kegyelem, ezen túlmenően további három formája jelenik meg: az eljárási, a végrehajtási és a büntetett előéletből fakadó hátrányok alóli mentesítésre irányuló kegyelem. A közkegyelem, vagy másképpen amnesztia gyakorlását Alaptörvényünk az Országgyűlés hatáskörébe utalja 4, s ezek szerint az amnesztiát az Országgyűlés a büntetőeljárás alatt állók vagy elítéltek törvényben meghatározott csoportjára vonatkozóan gyakorolja. 5 Az amnesztia elsősorban szimbolikus vagy politikai jelleggel bír, s leggyakrabban valamilyen jeles esemény kapcsán (például:,,az Országgyűlés a megalakulása alkalmából, megemlékezve Nagy Imre és mártírtársai haláláról, közkegyelmet gyakorol a következők szerint: 6 ) kerül rá sor. 7 A tanulmány címéből adódóan, most kizárólag az egyéni végrehajtási kegyelmi eljárással kívánunk foglalkozni. Áttekintjük a végrehajtási kegyelemi eljárás menetét, a rá vonatkozó legfontosabb statisztikát, illetve bemutatjuk azt a kutatást, amelyet az Igazságügyi Minisztérium Kegyelmi Főosztálya engedélyezett 2015 januárjában. 8 3 Belovics Ervin Tóth Mihály: Büntető eljárásjog, HVG-ORAC Lap- és Könyvkiadó Kft., Budapest, o. 4 Magyarország Alaptörvénye 1. cikk (2) bekezdés j) pont 5 Belovics Ervin Tóth Mihály: Büntető eljárásjog, HVG-ORAC Lap- és Könyvkiadó Kft., Budapest, o. 6 A közkegyelem gyakorlásáról szóló évi XXXIX. törvény preambuluma 7 Váczi Péter: Kegyelem! A közkegyelem intézményéről és a semmisségi törvényekről. In: Tanulmányok a 70 éves Bihari Mihály tiszteletére. Universitas-Győr Nonprofit Kft., Győr, o. 8 Igazságügyi Minisztérium Kegyelmi Főosztály, XX-KEGY/44/1/2015
3 Nagy Anita: A kegyelmi eljárás és a szabadságvesztés félbeszakítása A végrehajtási kegyelem Az első kérdés, amit górcső alá veszünk, hogy kinek a feladata a kegyelmi döntés. Az egyéni kegyelmezés jogát az Alaptörvény 9. cikk (4) bekezdés g) pontja értelmében a köztársasági elnök gyakorolja. 9 A kegyelmi eljárásban kiemelt szerep jut az igazságügyért felelős miniszternek, akinek feladata a kegyelmi ügyek tekintetében kettős: 1. egyrészt az előkészítés amelyet a Kegyelmi Főosztály útján gyakorolja, 2. másrészt ellenjegyzi a Köztársasági Elnök kegyelmi döntését. A büntetés végrehajtása iránti kegyelemre csak törvényben meghatározott büntetések, valamint intézkedések esetében van lehetőség. Ezek csoportjai: - a még végre nem hajtott büntetés (szabadságvesztés, elzárás, közérdekű munka, pénzbüntetés, foglalkozástól eltiltás, járművezetéstől eltiltás, kitiltás, sportrendezvények látogatásától való eltiltás, kiutasítás) és mellékbüntetés (közügyektől eltiltás); - a próbára bocsátás; - a jóvátételi munka; illetve - a javítóintézeti nevelés. A kegyelmi kérelem a felsorolt büntetések, intézkedések elengedésére vagy mérséklésére is vonatkozhat Az általános kegyelmi eljárás menete. A kegyelmi eljárás megindulását tekintve történhet hivatalból vagy kérelemre, amennyiben hivatalból indul meg, akkor be kell szerezni az elítélt nyilatkozatát. A kérelem benyújtására az elítélt, a védő, a fiatalkorú törvényes képviselője, valamint az elítélt hozzátartozója jogosult. A kegyelmi eljárás lefolytatását értelemszerűen kizárja a terhelt halála, illetve ha a büntetőeljárás jogerős lezárulása esetén nem került sor olyan intézkedés vagy büntetés alkalmazására, mely vonatkozásában kegyelmi kérelem benyújtható, valamint ha a büntetés vagy intézkedés végrehajtását kizáró ok fennállását állapították meg. 10 Ami a kegyelmi eljárás menetét érinti, kegyelmi kérelmet mindig az első fokon eljárt bíróságnál kell benyújtani. A benyújtást követően a bíróság beszerzi azokat az iratokat, amelyek a kegyelmi eljárás érdemi elbírálásához szükségesek, így például a pártfogó felügyelői környezet-tanulmányt, a rendőri jelentést, a büntetésvégrehajtási intézet értékelő véleményét, a gazdasági hivatal igazolását a pénzbüntetésből fennálló tartozásról. A bíróság ezt követően soron kívül, de legkésőbb harminc napon belül felterjeszti az iratokat a miniszterhez. A bíróság a kegyelmi kérelmet, a büntetőügy résziratait különösen a vádiratot; a büntetést kiszabó határozatot 11 ; az intézkedést alkalmazó határozatot; a részletfizetésre, halasztásra és félbeszakításra vonatkozó határozatot; a szabadságvesztésre vagy Tájékoztató az általános kegyelmi eljárásról (megtekintés időpontja: ) 11 Felfüggesztett szabadságvesztés végrehajtásának elrendelése esetén a bíróság a már említett iratokon felül a szabadságvesztést kiszabó és annak végrehajtását elrendelő ügydöntő határozatokat is köteles felterjeszteni (2013. évi CCXL. törvény 45. ).
4 32 MISKOLCI JOGI SZEMLE 10. évfolyam (2015) 2. szám közérdekű munkára átváltoztató határozatot; a foganatba vételről és szabadításról szóló értesítést; a rendelkezésre álló orvosi iratokat és orvosszakértői véleményt, valamint a további beszerzett adatokat, iratokat, nyilatkozatokat azok beérkezését követően a 11/2014. IM rendelet 34. melléklete szerinti, kitöltött kegyelmi felterjesztő lappal soron kívül, de legkésőbb harminc napon belül felterjeszti az igazságügyért felelős miniszterhez, 12 aki javaslatával továbbítja a kérelmet a köztársasági elnökhöz. Joggal vetődhet fel kérdésként, hogy mi történik akkor, ha a miniszter nem támogatja a kegyelmi kérelmet. Ebben az esetben is fel kell terjesztenie a miniszternek a köztársasági elnökhöz a kegyelmi iratokat, értelemszerűen a miniszter nemleges javaslatával együtt. A kegyelmi eljárás során ugyanakkor arra is van lehetőség, hogy az igazságügyért felelős miniszter az alábbiakban felsorolt nyilvántartásokból törvényben meghatározott adatkörben adatokat igényeljen: - bűnügyi nyilvántartási rendszer, - szabálysértési nyilvántartási rendszer, - polgárok személyi adatainak és lakcímének nyilvántartása, - közúti közlekedési nyilvántartás, - központi idegenrendészeti nyilvántartás. A következőkben az eddig elmondottakat foglaltam egy ábra segítségével egységbe: 12 11/2014. (XII. 13.) IM rendelet 123.
5 Nagy Anita: A kegyelmi eljárás és a szabadságvesztés félbeszakítása 33 2.ábra: Az általános kegyelmi eljárás menete és jellemzői 2.2. A végrehajtási kegyelmi eljárás során hozott határozatok. A végrehajtási kegyelmi eljárás során hozott határozatok jellegzetessége, hogy a köztársasági elnök a határozatát mindig az Alaptörvény 9. (4) bekezdés g) pontja alapján hozza meg, az igazságügyért felelősi miniszter előterjesztése alapján. A köztársasági elnök az iratok alapján dönt, személyes meghallgatásra nem kerül sor. 13 A határozatot nem kell kihirdetni a Magyar Közlönyben, az a kegyelmi elhatározás napján válik érvényessé. 14 A Köztársasági elnök döntésének jellemzőit röviden az alábbiak szerint foglalhatjuk össze az Igazságügyi Minisztériumban folytatott kutatás alapján. A köztársasági elnök mindig méltányossági jogkörben dönt. A határozat meghozatala során indokolási kötelezettség nem terheli. A felterjesztett miniszteri előterjesztés nem köti. A köztársasági elnök határozata a kegyelmi elhatározás napjával hatályos, de a miniszter ellenjegyzése szükséges a határozat érvényességéhez. Joggal vetődhet fel a kérdés, hogy miért is van szükség ellenjegyzésre? A válasz erre az, hogy miután az államfőt politikai felelősség nem terheli az 13 Köztársasági Elnöki Hivatal: Kegyelmi ügyek, Igazságügyi Információk: Kegyelmi ügyek.
6 34 MISKOLCI JOGI SZEMLE 10. évfolyam (2015) 2. szám igazságügyért felelős miniszter ellenjegyzése szükséges a döntés érvényességéhez A kegyelmi határozat ellenjegyzését követő intézkedések. A kegyelmi határozat ellenjegyzését követően az ügyben első fokon eljárt bíróság kézbesíti az elítéltnek és a kérelmezőnek a kegyelmi döntést. Amennyiben az elítélt a szabadságvesztését vagy a javítóintézeti nevelését tölti, részére a kegyelmi döntésről szóló határozatot a miniszter közvetlenül a büntetésvégrehajtási intézet vagy a javítóintézet útján kézbesíti, és értesíti az első fokon eljárt bíróságot. Ha az elítélt szabadságvesztés-büntetésének végrehajtását a kegyelmi döntés meghozataláig elhalasztották vagy félbeszakították, a kegyelmi döntésről szóló határozatot a miniszter a Büntetés-végrehajtás Országos Parancsnokságának (továbbiakban: BVOP) is megküldi. A köztársasági elnök határozatával szemben jogorvoslatnak, felülvizsgálatnak nincs helye, de a kérelmezőnek lehetősége van újabb kegyelmi kérelem benyújtására a fentiekben meghatározottak szerint. A következőkben tekintsünk át azt a statisztikát, amely azt mutatja, hogy az elmúlt 14 évben összesen hányan részesültek kegyelemben, a Kegyelmi Főosztály adatai alapján. A január 1 és március 31 között hozott, az igazságügyért felelős miniszter felterjesztése alapján 15 összesen az előterjesztett 1126 kérelmező közül, összesen 139-en részesültek kegyelemben. Ez százalékosan azt jelenti, hogy körülbelül az ügyek 2%-a esetén kerül sor a kegyelem pozitív elbírálására. Év Kegyelemben részesült Elutasítás Összesen Kegyelemben részesültek aránya az összes döntéshez viszonyítva (%) , , , , , , , , , , , , ( )
7 Nagy Anita: A kegyelmi eljárás és a szabadságvesztés félbeszakítása , ,47 Összesen ,97 3. ábra: Kegyelemben részesültek aránya az összes döntéshez viszonyítva 3. A büntetés-félbeszakítása és halasztása Amennyiben a kegyelmi kérelem alapján olyan méltányolható például egészségügyi ok látszik fennállni, akkor arra is lehetőség van, hogy az igazságügyért felelős miniszter illetve a parlamenti államtitkár átruházott hatáskörben elrendelje a büntetés vagy javítóintézeti nevelés köztársasági elnök döntéséig történő elhalasztását vagy félbeszakítását. A évi CCXL. törvény a büntetések, az intézkedések, egyes kényszerintézkedések és a szabálysértési elzárás végrehajtásáról, azaz a Bv. kódexünk a 39. (1) bekezdése a következőképpen rendelkezik az elhalasztásról. A tanács elnöke a szabadságvesztés végrehajtásának megkezdésére, ha annak hátralévő része két év, vagy annál rövidebb, az elítélt kérelmére - fontos okból - különösen az elítélt személyi vagy családi körülményeire tekintettel - legfeljebb három hónapra halasztást engedélyezhet. Kötelező esete a halasztásnak, amikor tehát kérelem nélkül, hivatalból is el kell halasztani a szabadságvesztés végrehajtásának megkezdését annak az elítéltnek, aki a.) a tizenkettedik hetet meghaladó várandós, legfeljebb a szülés várható idejét követő tizenkettedik hónap végéig, b) egy évesnél fiatalabb gyermekét gondozza. 16 A Kegyelmi Főosztály statisztikája 17 alapján az elmúlt 13 évben a kérelmezők nagyjából 12%-a számíthatott a halasztási és félbeszakítási kérelmek pozitív elbírálására, mint ahogy az látható a Kegyelmi Osztály alábbi táblázata alapján, majd diagram formában is ábrázolva évi CCXL. törvény a büntetések, az intézkedések, egyes kényszerintézkedések és a szabálysértési elzárás végrehajtásáról 39. (3) bekezdés 17 Kegyelmi Főosztály Statisztikai adatok a január 1. és december 31. között hozott, az igazságügyi miniszter felterjesztése alapján hozott kegyelmi döntésekről - A kegyelmi ügyekhez kapcsolódó halasztási és félbeszakítási kérelmek elbírálása (megtekintés időpontja: )
8 MISKOLCI JOGI SZEMLE 10. évfolyam (2015) 2. szám 4.ábra: A kegyelmi ügyekhez kapcsolódó halasztási és félbeszakítási kérelmek elbírálása Engedélyezések száma Elutasítások száma 20 0 Általánosságban a kegyelmi eljárástól függetlenül - a félbeszakításra akkor kerülhet sor, ha olyan körülmények állnak fenn, melyek indokolják a büntetés végrehajtásának megszakítását. A büntetések, az intézkedések, egyes kényszerintézkedések és a szabálysértési elzárás végrehajtásáról szóló évi
9 Nagy Anita: A kegyelmi eljárás és a szabadságvesztés félbeszakítása 37 CCXL. törvény felsorolása nem taxatív, csupán példálózó jelleggel utal arra, milyen okból lehet félbeszakítani a szabadságvesztés végrehajtását. Ilyen indok lehet a közérdek, az elítélt személyi vagy családi körülményei, egészségi állapota. 18 Nyomatékos értékelést igényel a félbeszakítási kérelem intézésénél az elítélt bűncselekménye, a vele szemben folyamatban lévő büntetőeljárás, a várható szabadulásának időpontja, a fogva tartás biztonsága körében érvényesülő kockázati tényezők, a normakövetési hajlandóság, az aktuális pszichés állapot, a külső környezetében esetlegesen általa vagy vele kapcsolatban álló személyek által kiváltott közbiztonsági, bűnügyi kockázati tényezők, az intézetből esetlegesen korábban történő távolléte alkalmával tanúsított magatartása, illetőleg a büntetés félbeszakítására okot adó körülmény objektív igazolhatósága, vagy a körülmény megvalósulásának reális esélye. A félbeszakítás tartama a szabadságvesztés idejébe nem számítható be, a félbeszakítás ideje alatt az elévülés nyugszik. A félbeszakításról egy naptári évben 30 napig terjedő időtartamra a bv. intézet parancsnoka, egy naptári évben 31 naptól 90 napig terjedő időtartamra az országos parancsnok, ennél hosszabb időtartamra a büntetés-végrehajtásért felelős miniszter dönt. 19 A Büntetés-végrehajtási Szervezet 2013-as Évkönyvének statisztikájából 20 láthatjuk, hogy a kérelmek körülbelül 20%-a esetén kerül sor félbeszakítására. 5.ábra: Félbeszakítás a büntetés-végrehajtásban (2013) KÉRELEM HIVATALBÓL Előterjeszté Engedélyeze Perújítás 13 HATÁSKÖR miniszteri Felülvizsgálati 2 országos eljárás intézetparancsnoki Egyéb 19 Összesen A büntetés félbeszakítását az új Bv. kódex tartalmazza a 116. és aiban, valamint a szabadságvesztés, az elzárás, az előzetes letartóztatás és a rendbírság helyébe lépő elzárás végrehajtásának részletes szabályairól szóló 16/2014. (XII. 19.) IM rendelet is tartalmaz erre vonatkozólag rendelkezéseket. Ezen jogszabály szabályozza a szabadságvesztés félbeszakítását kérelemre és a rendkívüli eltávozás tekintetében ( ), a 76. a várandósság esetében történő félbeszakítást, a 77. a súlyos betegség esetében lehetséges félbeszakítást, a 78. a hivatalból történő félbeszakítást, a 79. az összbüntetés esetén lehetséges félbeszakítást, a 80. a félbeszakítás egyéb szabályait, míg a 164. (3) bekezdése a katonákra vonatkozó rendelkezést szabályozza évi CCXL. törvény évi CCXL. törvény Büntetés-végrehajtási Szervezet Évkönyv (megtekintés időpontja: )
10 38 MISKOLCI JOGI SZEMLE 10. évfolyam (2015) 2. szám 4. Empirikus kutatás eredményei a kegyelmi eljárásban Az általános kegyelmi eljárás és félbeszakítás bemutatását egy empirikus kutatás eredményeinek bemutatásával zárjuk, amelyet az Igazságügyi Minisztérium Kegyelmi Főosztálya engedélyezett januárban. 21 A kutatás során közel 70 jogestet elemeztünk az alábbi főbb csoportosítási szempontok szerint: az elkövetett bűncselekmény; a kiszabott büntetés; a kegyelmi kérelem indokolása; becsatolt (pl. pártfogó felügyelet környezettanulmánya, bv. nevelői vélemény); javasolták-e a kegyelmi kérelem pozitív elbírálását. Az alábbiakban a teljesség igénye nélkül példálózó jelleggel soroljuk fel a feldolgozott jogesetek egy részét. Jogesetek többrendbeli csalás bűntette 3 év 10 hónap börtönben végrehajtandó szabadságvesztés egészségügyi ok: bénulás súlyos baleset miatt kezelést végző kórház levele: magatartásával megmentette egy ember életét nevelői vélemény: jutalomban részesült, jó magatartás kérelem teljesítését javasolták testi sértés bűntettének kísérlete, rongálás vétsége 1 év 2 hónap börtönben végrehajtandó szabadságvesztés eltelt idő, megromlott egészségi állapot, rendezett családi körülmények, a kiszabott büntetés aránytalansága orvosi irat: egészségi állapotát igazolja kérelem teljesítését nem javasolták garázdaság, személyi szabadság megsértésének bűntette, testi sértés, zaklatás vétsége 1 év 6 hónap fogházban végrehajtandó szabadságvesztés, 21 Kutatási engedély száma: Igazságügyi Minisztérium Kegyelmi Főosztály, XX-KEGY/44/1/2015, január 6.
11 Nagy Anita: A kegyelmi eljárás és a szabadságvesztés félbeszakítása 39 2 év közügyektől eltiltás megromlott egészségi állapot, ártatlanság nevelői vélemény: jó magatartás kérelem teljesítését nem javasolták rablás bűntette 4 év börtönben végrehajtandó szabadságvesztés, 5 év közügyektől eltiltás tanult az esetből, a szülőknek szüksége van a segítségére nevelői vélemény: jó magatartás kérelem teljesítését nem javasolták csalás bűntette 1 év 10 hónap börtönbüntetés, 2 év közügyektől eltiltás, Ft vagyonelkobzás bűncselekményt nem követett el, legfeljebb polgári peres úton érvényesíthető követelést eredményezhet cselekménye, egészségügyi okok csatolt iratok az egészségügyi problémákat igazolják nevelői vélemény: jutalom 4 alkalommal kérelem teljesítését nem javasolták csalás bűntette 1 év 2 év próbaidőre felfüggesztett börtönben végrehajtandó szabadságvesztés tiszta erkölcsi bizonyítvány munkahely betöltése érdekében csatolt iratok: három alkalommal állt bíróság előtt csalás bűntette miatt kérelem teljesítését nem javasolták jelentős kárt okozó csalás bűntette, magánokirathamisítás vétsége vádat emeltek, jelenleg egy 5 év 6 hónap összbüntetést tölt fogházfokozatban bűncselekményt nem követett el, fizetési kötelezettségének nem tesz eleget, mert a börtönbüntetését tölti nevelői vélemény: visszaeső, több eljárás van folyamatban vele szemben, jutalom 9 alkalommal kérelem teljesítését nem javasolták méltányolható körülmény hiányában
12 40 MISKOLCI JOGI SZEMLE 10. évfolyam (2015) 2. szám A következő kördiagramm számszerűen is bemutatja a kegyelem iránti kérelmek indokainak eloszlását. 6.ábra: Az előterjesztett kegyelem iránti kérelmek indokai és megoszlásuk Ártatlanság (6) Munkáltatás, foglalkoztatás (10)) Anyagi okok (9) Családi okok, a család megsegítése (20) Megbánás (3) 3 Egészségügyi ok és egyéb (21) Egyéb ok (13) Az egyéb ok kategóriában számos indok jelenik meg, ilyen például az ügyek egyesítése, a büntetés végrehajtásától és a következményeitől való félelem, az elítélt életkora, jó magaviselete a büntetés-végrehajtási intézetben, vagy éppenséggel a kiszabott pénzbüntetést az elítélt egyik családtagja hajlandó kifizetni helyette. Lehetetlen lenne felsorolni a beadott kérelmek összes okát, de a megnevezettek valószínűleg a leggyakoribbak közé sorolhatóak. Összegzésként megfigyelhető, hogy az esetek nagy többségében nem javasolták a kérelem teljesítését. Ennek leggyakoribb indokolása az, hogy a kérelmezők olyan adatokra, tényekre vagy körülményekre hivatkoznak, melyek eldöntése a bíróság hatáskörébe tartozik, nem a kegyelmi eljárás menetébe. A bíróság ugyanakkor a felsorolt okokat gyakran már a büntetés kiszabásakor figyelembe vette akár enyhítő körülményként, így további engedmény megadását nem látták méltányolhatónak. Összegezve a kutatás eredményeit, a kérelem előterjesztésére leginkább egészségügyi problémákra hivatkozással került sor elsődlegesen, míg másodlagosan családi ok illetve a család megsegítésére hivatkoztak a kérelemben.